สวัสดีค่ะ หลังคลอดลูกมา เดือนกว่ามีประจำเดือนมาวันที่ 10 หายวันที่ 15 แต่พอวันที่27 มีเพศสัมพันธ์ตอนเช้าวันที่28 ก็มีเลือดออก คิดว่าน่าจะเป็นประจำเดือนอีกรอบมีปวดท้องเล็กน้อย ก็คือในเดือนนั้นมี ประจำเดือน2รอบ แบบนี้จะเป็นไรไมค่ะ
สวัสดีค่ะ ไม่แน่ใจว่าเป็นหลังคลอดบุตรนานเท่าไรแล้วถ้ายังเป็นในช่วง 1เดือนแรกอาจจะยังเป็นน้ำคาวปลาที่ตกค้างหลังคลอดได้อยู่ซึ่งโดยปกติ การมีเลือดออกมาห่างกันน้อยกว่า 22 วันหรือในรอบเดือนหนึ่งๆมีเลือดออกเกิน 2 ครั้งดังกล่าวมานั้น ถือว่ามีความผิดปกติ และอาจจะเกิดจากการติดเชื้อที่มดลูก/ปากมดลูก/ช่องคลอด เนื้องอกมดลูกหรือปากมดลูก ภาวะแทรกซ้อนจากการตั้งครรภ์ หรือฮอร์โมนจากรังไข่ที่ไม่สมดุล เป็นต้นหากพ้น 1 เดือนหลังคลอดบุตรมาแล้ว แล้วกลับมามีประจำเดือนเป็นปกติแล้ว ไม่ควรมีเลือดออกผิดปกติดังกล่าวมา ควรไปพบสูตินรีแพทย์เพื่อตรวจหาสาเหตุดังกล่าวไปในระหว่างนี้งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมากินเองค่ะ